ΔΕΛΤΙΟ ΤΥΠΟΥ  
«ΑΝΤΙΛΟΓΙΕΣ»- 2οι Μαθητικοί Αγώνες Επιχειρηματολογίας

Συνδιοργάνωση: Εκπαιδευτήρια “Πολύτροπη Αρμονία”, Ελληνογαλλική Σχολή “Jeanne d’ Arc», 1o ΓΕΛ Παπάγου, Γερμανική Σχολή Αθηνών

Υπό την αιγίδα του τμήματος Φιλοσοφίας, Παιδαγωγικής και Ψυχολογίας της Φιλοσοφικής σχολής του Πανεπιστημίου Αθηνών  
Με χαρά σας ανακοινώνουμε την ολοκλήρωση των 2ων Μαθητικών Αγώνων Επιχειρηματολογίας που πραγματοποιήθηκαν την Παρασκευή, 1 Απριλίου 2016 στις εγκαταστάσεις των εκπαιδευτηρίων "Πολύτροπη Αρμονία" και το Σάββατο 2 Απριλίου 2016 στο Κεντρικό κτήριο του Πανεπιστημίου Αθηνών.  
Στους προημιτελικούς, 9 ομάδες από τη Βόρειο Ελλάδα και 9 ομάδες από την Αττική και την Πάτρα αγωνίστηκαν στα παρακάτω θέματα:  
1. Ο καλλιτέχνης πρέπει να κρίνεται μόνο για το έργο του.  
2. Η απόκτηση υλικών αγαθών δεν είναι απαραίτητη προϋπόθεση για την ευτυχία του ανθρώπου  
3. Η εισαγωγή στο πανεπιστήμιο πρέπει να γίνεται χωρίς εξετάσεις.  
Στους ημιτελικούς αγωνίστηκαν οι ομάδες της Jeanne D'Arc, η Γερμανική Σχολή Αθηνών, η Ευαγγελική Σχολή Σμύρνης και το 3ο ΓΕΛ Βέροιας, με θέμα   
" Η νεανική μόδα διαμορφώνει κοινωνικές ταυτότητες".  
Στον τελικό αγωνίστηκαν η ομάδα της Γερμανικής Σχολής Αθηνών και το 3ο ΓΕΛ Βέροιας με θέμα   
"Η επιστημονική έρευνα δεν πρέπει να χρησιμοποιεί πειραματόζωα".  
Την πρώτη θέση κατέλαβε το 3ο ΓΕΛ Βέροιας.  
Ευχαριστούμε τις ομάδες όλων των σχολείων που πήραν μέρος στη διοργάνωση, τους συναδέλφους που συμμετείχαν με κάθε τρόπο και υποστήριξαν τους Αγώνες και τους σχολικούς συμβούλους και τους υπεύθυνους Πολιτιστικών προγραμμάτων που συνέβαλαν με την παρουσία τους και τις κρίσεις τους στην διεξαγωγή όλων των φάσεων των Αγώνων.  
Τέλος, ευχαριστούμε όλους τους πανεπιστημιακούς καθηγητές για την επιστημονική εγκυρότητα και την αξιοπιστία που παρείχαν, με την σύμπραξή τους, στους 2ους Μαθητικούς Αγώνες Επιχειρηματολογίας. Ιδιαίτερα ευχαριστούμε την πρόεδρο του τμήματος Φιλοσοφίας, Παιδαγωγικής και Ψυχολογίας του ΕΘνικού Καποδιστριακού Πανεπιστημίου Αθηνών, κα Μαρίζα Φουντοπούλου για την ένθερμη υποστήριξη, συνεργασία και θεσμική κάλυψη που μας προσέφερε, θέτοντας τους Αγώνες υπό την αιγίδα του τμήματος ΦΠΨ της Φιλοσοφικής σχολής του Πανεπιστημίου Αθηνών.  
Ελπίζουμε ότι με την υποστήριξη και την συνεργασία όλων μας, η προσπάθειά μας θα έχει συνέχεια, οι Αγώνες Επιχειρηματολογίας θα εδραιωθούν στη σχολική πραγματικότητα και θα γίνουν η αφορμή ώστε να μας φέρουν πάλι κοντά και την επόμενη σχολική χρονιά

Αρχή φόρμας